פאולה רוזנברג

פאולה וייסמברג רוזנברג (נולדה ב-15 בנובמבר 1976) היא נטורופתית שעוסקת בצמחי מרפא ובתחומים נוספים ברפואה אלטרנטיבית: פרחי באך וארומתרפיה. מנחה עם בעלה, ליאון רוזנברג, את התוכנית "פאולה וליאון" בקשת 12, והשתתפה בהנחיית העונה הראשונה של "בייק אוף ישראל".

ביוגרפיה 
 
נולדה בלה פלאטה שבארגנטינה למשפחה מקומית בשם וייסמברג. בשנת 1982 עלתה עם משפחתה לישראל ממניעים ציוניים. את שירותה הצבאי עשתה כקצינת חינוך בנח"ל.

בשנת 2005, לאחר קריירה קצרה כעורכת דין, החליטה רוזנברג לזנוח את תחום המשפטים, ולעבור לעסוק בנטורופתיה. זאת, לאחר לימודי נטורופתיה במכללת רידמן לרפואה משלימה ואף לימודים מתקדמים.

הנחתה את תוכנית הרדיו "שישי בבוקר" ברדיו תל אביב עם דליק ווליניץ.

בעלת טור באתר האינטרנט mako.

במהלך החודשים פברואר-מאי 2015 הגישה לצדו של בעלה, ליאון רוזנברג, את התוכנית "חשבון משותף", בשידורי קשת של ערוץ 2. מאוקטובר 2015 החלה להגיש לצדו של רוזנברג את תוכנית הבוקר "בוקר בריא" בשידורי קשת. מנובמבר 2015 עד ינואר 2016 הגישה במקביל את התוכנית "פאולה וליאון בשישי", לצדו של רוזנברג.

בחודשים אפריל עד יוני 2016 הגישה לצדה של איה קרמרמן את העונה הראשונה של תוכנית המציאות "בייק אוף ישראל", בשידורי קשת.

באוקטובר 2017 עברה התוכנית "בוקר בריא", בהגשתה ובהגשת ליאון בעלה, מיתוג מחודש לקראת המעבר של "קשת" לערוץ 12, ונקראה בשם "פאולה וליאון". התוכנית משודרת בימי חול, בשעה 9:00 אחרי "חדשות הבוקר", ועוסקת במגוון נושאים שמחוץ לחדשות, העוסקים לא רק בענייני בריאות לעומת "בוקר בריא".

לרוזנברג קליניקה טיפולית, שבמסגרתה היא מרצה בתחום הנטורופתיה ותזונה טבעית ברחבי הארץ והעולם, ומנחה סדנאות לאורח חיים בריא וניקוי הגוף מרעלים.

פאולה מגישה שני פודקאסטים ברשת "עושים היסטוריה". את הפודקאסט "יחסינו לאן" בנושא זוגיות היא מגישה יחד עם ליאון רוזנברג מאז יוני 2019, ואת הפודקאסט "בריאה ומאושרת", שעולה באופן יומי ועוסק באורח חיים בריא, היא מגישה מאז דצמבר 2021.

כמו כן היא בעלת טור שבועי בעיתון ישראל היום.

חיים אישיים 
רוזנברג נשואה בשנית. בעלה הוא מגיש הטלוויזיה ליאון רוזנברג ולזוג שתי בנות. הם מתגוררים בהוד השרון.

פילמוגרפיה
טלוויזיה:
 "חשבון משותף" (ערוץ 2, קשת) - מנחת התוכנית (לצד ליאון רוזנברג)
 "בוקר בריא" (ערוץ 2, קשת) - תוכנית בוקר על בריאות, תזונה, צרכנות והורות
 "פאולה וליאון בשישי" (ערוץ 2, קשת) - מנחת התוכנית (לצד ליאון רוזנברג)
 "בייק אוף ישראל" (ערוץ 2, קשת) - מנחת התוכנית (לצד איה קרמרמן)
"פאולה וליאון" (קשת 12) - מנחת התוכנית (לצד ליאון רוזנברג)
 מצולמים (HOT)

רדיו:
"שישי בבוקר" (רדיו תל אביב) - מנחת התוכנית (לצד דליק ווליניץ)

פודקאסט:
"יחסינו לאן" (עושים היסטוריה) - מנחת התוכנית (לצד ליאון רוזנברג).
"בריאה ומאושרת" (עושים היסטוריה) - מנחת התוכנית.

קישורים חיצוניים 

 

 "חיים וטעים" הטור של פאולה רוזנברג, באתר mako
 הכתבות של פאולה רוזנברג, באתר סלונה
 "בוקר בריא" עם פאולה וליאון רוזנברג באתר makoTV
 
 
 
 
 
 
 
 
 
 רוני ודנאי, פאולה רוזנברג: "יש לי מלא עוקבות חרדיות בעילום שם", באתר את, 7 בספטמבר 2023

הערות שוליים

מרפאים אלטרנטיביים
שדרניות רדיו ישראליות
שדרני רדיו ישראלים
סגל קשת
מנחות טלוויזיה ישראליות
ישראליות ילידות ארגנטינה
ישראלים ילידי ארגנטינה
עולות בשנות ה-1980
עולים בשנות ה-1980
סגל רדיו תל אביב
תזונאיות ישראליות
סגל עושים היסטוריה
מגישות פודקאסטים ישראליות
מנחי טלוויזיה ישראלים
תזונאים ישראלים
מתחרי MKR המטבח המנצח
ישראליות שנולדו ב-1976
ישראלים שנולדו ב-1976